****

**ODPIRANJE POSLOVNIH PRILOŽNOSTI IN SODELOVANJE Z AVSTRIJO**

**OOZ Nova Gorica, 6.12.2024 ob 11.00**

**Avstrija ima visoko razvito, raznoliko in izvozno usmerjeno tržno gospodarstvo**. V lanskem letu je bila **Avstrija 5. največja trgovinska partnerica Slovenije**. Slovenija je v letu 2023 v Avstrijo izvozila za 3.131 mio EUR blaga, uvozila pa ga je za 4.118 EUR. Skupno je blagovna menjava v letu 2023 dosegla 7.249 mio EUR.

Gre za močno gospodarstvo v sredini Evrope, kjer je **kupna moč nad povprečjem Evrope** (BDP na prebivalca je 5. najvišji v EU). Obenem je zaradi dobre infrastrukture in odprtosti za trgovino država privlačna za poslovanje.

Za večino podjetij iz majhnih držav je mednarodno poslovanje edini način povečati poslovanje in s tem zagotoviti rast podjetja. Zato smo z namenom **odpiranja poslovnih priložnosti v Avstriji**, na OOZ Nova Gorica vzpostavili **sodelovanje s Slovensko gospodarsko zvezo (SGZ) iz Celovca**.

Vabimo vas na prvi dogodek, kjer bomo predstavili **možnosti za sodelovanje ter podpisali sporazum o sodelovanju med OOZ Nova Gorica in SGZ Celovec,** ki bo osnova za poglobljeno sodelovanje obeh organizacij na gospodarskem področju.

Z nami bodo:

* **Matej Arčon, podpredsednik Vlade RS in Minister za Slovence v zamejstvu in po svetu**
* **Blaž Cvar, predsednik OZS**
* **Benjamin Wakounig, predsednik Slovenske gospodarske zveze v Celovcu**
* **Župani goriških občin**

Vabljeni na OOZ Nova Gorica v **petek, 6.12.2024 ob 11.00**.

Prijave so možne [TUKAJ.](https://forms.gle/geYnfTR3HC3tmqcS8)

*Spoznajmo* ***priložnosti poslovanja v Avstriji****, saj imamo Avstrijci in Slovenci „več skupnega, kot tistega, kar jih ločuje“. Avstrijci po eni izmed raziskav namreč ljubijo naravo, so galantni in vljudni, so gostoljubni, čas jim je dragocen, spoštujejo termine, so iznajdljivi v iskanju rešitev, torej fleksibilni, kar je všeč tudi Slovencem.*